
Програма за трансгранично сътрудничество INTERREG V-A Гърция-България 2014-2020

Проект „Политики за подобряване достъпа до здравно обслужване в отдалечени райони”/„Policies for Enhancing Access to Health Services in Deprived Areas”, акроним: „Здрава община”/acronym „The Healthy Municipality”


ТЕХНИЧЕСКА СПЕЦИФИКАЦИЯ

І. Общи изисквания към предлагания санитарен автомобил (линейка): 
1. Предлаганият санитарен автомобил (линейка) следва да отговаря на изискванията на стандарт БДС ЕN 1789:2007+A2:2014 или еквивалент;
2. Предлаганият санитарен автомобил следва да отговаря на изискванията на Директива 93/42/ЕЕС и на стандартите, съгласно тази Директива или на еквивалентни на тях;
3. Предлаганият санитарен автомобил следва да е нов, неупотребяван, серийно произведен, минимум Евро 5, категория М1, Тип С, отговарящ на Европейските изисквания за типово одобрение;
4. Участникът следва декларира, че ще предостави необходимите документи за регистрация съгласно изискванията на „Наредба № I-45 на МВР от 24.03.2000 за регистриране, отчет, пускане в движение и спиране от движение на моторни превозни средства и ремаркета“, чл.12 (1), т.3 или чл.12 (8), осигуряващи регистрация на предлаганите автомобили с категория М1 заедно с доставката на санитарния автомобил.
ІІ. Минимални технически изисквания на предлаганият санитарен автомобил (линейка): 

1.Шаси: Самоносеща метална конструкция.

1.1. Максимална височина /измерена при нетна маса на автомобила, без антената/ до 3.00 м;
1.2. Максимална дължина /вкл. допълнително оборудване/ до 6.00 м;
1.3. Максимална ширина /вкл. допълнително оборудване и странични прозорци/ до 2.70 м;
1.4. Задната част на купето представлява пространството, в което могат да се извършват медицински дейности;
1.5. Пълен достъп до санитарната част поне от две места: 
- От дясната страна на автомобила през плъзгаща се врата;  
- От задната страна на автомобила през врата/врати, отварящи се минимум на 180°;
1.6. Основен цвят - бял. Допълнителен цвят: оранжев на покрива. Оранжева, светлоотразяваща лента с 30 см минимална ширина, чийто горен ръб трябва да бъде на височината на дръжките на страничните врати и опасва цялата кола. От двете страни на автомобила да се постави надпис с главни букви (с минимална височина 20 см и дебелина на линията 2 см) – МЕДИЦИНСКИ ЦЕНТЪР, огледално обърнат надпис „ЛИНЕЙКА” върху предния капак.

2.  Шофьорска кабина:
2.1. Кабината трябва да бъде отделена от санитарния отсек чрез твърда вертикална преграда с плъзгащ се прозорец. Прозорецът трябва да позволява пряк визуален контакт с шофьора и трябва да бъде с големина около 0.12 кв.м., да е обезопасен срещу самоотваряне и да има подвижна щора или друго техническо средство, предпазващо шофьора от светлината в санитарния отсек;
2.2. Седалка за шофьора плюс една двойна седалка /или две единични/. Седалките да бъдат осигурени с инерционни осигурителни колани. Одобреното от производителя на базовия модел автомобил ергономично пространство в шофьорската кабина и регулиране на седалката не трябва да се намаляват;
2.3. Въздушни възглавници за шофьора и пътуващите до шофьора.

3. Допълнително оборудване освен стандартното:

3.1. Подвижна лампа, монтирана пред дясната седалка; 
3.2. 12 V куплунг за включване на лампата;
3.3. Блок за контрол и управление на специалните звукови и светлинни сигнали;
3.4. Пожарогасител СО2, над 2.5 кг.;
3.5. Климатик – в шофьорската кабина и санитарния отсек;
3.6. На арматурното табло трябва да има два извода за радио-оборудването на колата, единият от които (+12 волта и маса) за захранване директно от акумулатора на колата и един от антената;
3.7. Шкафче за съхранение на инструменти и консумативи, необходими за поддръжка на автомобила.

4. Санитарен/Медицински отсек:

4.1. Дължина над 2.70 м;
4.2. Ширина над 1.65 м;
4.3. Височина над 1.75 м;
4.4. Отварянето и затварянето на вратите трябва да бъде възможно както отвътре, така и отвън. Всяка врата трябва да се заключва и отключва отвътре без ключ. Отключване отвън с ключ в случай на заключена отвътре врата. Вратите на медицинския отсек трябва да могат да се  задържат в отворено положение. Звуков или светлинен сигнал трябва да предупреждава шофьора в случай на недобре затворена врата по време на движение на автомобила;
4.5. Естествено осветление;
4.6. Страничните и задни прозорци покрити с непрозрачно фолио на две трети от височината;
4.7. Изкуствено осветление: Осигурява достатъчна по интензивност осветеност в санитарния отсек. Необходимо е да има най-малко две различни степени на интензивност на осветлението. Включва се автоматично при отваряне на задната или странична врати на санитарния отсек;
4.8. Ръчно включване/изключване на изкуственото осветление чрез превключвател, разположен на подходящо място в санитарния отсек;
4.9. Над носилката да е монтирана подвижна халогенна лампа.

5. Санитарният отсек трябва да е с добра акустична, термична и хидро изолация, като покрива изискванията на стандарт БДС ЕN 1789:2007+A2:2014 или еквивалент
5.1. Отоплението се осигурява от автономен отоплителен източник, когато колата е в движение и от електрическа печка 220V с термостат, когато колата е паркирана и захранена от ел. мрежа. Печките са инсталирани в санитарния отсек на подходящо място. Отоплителната система трябва да отговаря на БДС ЕN 1789:2007+A2:2014 или еквивалент.
5.2. Отоплителната система (за санитарен автомобил Тип С – затопляне на свеж въздух) – да отговаря на т. 4.5.5.1 – Отопление от стандарт БДС ЕN 1789:2007+A2:2014 или еквивалент. 
5.3. Охладителна система – да отговаря на т. 4.5.5.2- Охлаждане от стандарт БДС ЕN 1789:2007+A2:2014 или еквивалент. 
5.4. Вентилационна система – двупосочна (както нагнетателна, така и изсмукваща), управлява  се от превключватели, разположени на подходящо място. Вентилационната система следва  да осигурява минимум 20 промени на въздушния обем за час, когато автомобилът е в покой.
5.5. Превключвателите за контрол на отоплението, охлаждането, осветлението, вакуумната помпа и вентилацията трябва да бъдат на едно командно табло на лесно достъпно място.
6. В санитарния отсек трябва да има седалки с предпазни колани поне за двама души. Седалките са разположени (i) една откъм страната на носилката, приблизително на 2/3 от дължината на носилката откъм краката; (ii) другата откъм главата на носилката за улесняване на манипулациите върху лежащия на носилката пациент.

7. Носилките следва да са сертифицирани за съответствие със стандарт EN 1865 или еквивалент.
7.1. Основна носилка и електрическа механична платформа / маса:

Приблизителни размери 190х55 cм. Размерите следва да се измерват от най-външните краища.

Носилката се монтира върху електрическа -механична платформа / маса.

Платформата трябва да осигурява движения в посока нагоре и надолу; да бъде от неръждаема стомана,  която да държи здраво най-широко разпространените модели носилки; Контролните механизми на платформата да са на контролно табло. Платформата трябва да е в съответствие с изискванията на БДС ЕN 1789:2007+A2:2014 или еквивалент. Носещият капацитет трябва да  бъде минимум 180 кг.  Необходима е регулируема облегалка от 0 до 70 градуса или повече.

Носилката трябва да има четири сгъваеми колела с диаметър поне 100 мм, които падат при изваждане на носилката от линейката и позволяват лесно боравене само с усилията на един човек. Колелата трябва да се въртят на 360 градуса откъм краката, като поне две от колелата трябва да са снабдени с крачна спирачка. /съгласно Стандарт ЕN 1865/. Носилката трябва да има предпазни сгъваеми перила. Покритието на носилката трябва да не е хлъзгаво и да позволява лесно и пълно почистване с миещи препарати.

Носилката трябва да бъде снабдена с одобрен тип обезопасителни колани.
7.2. Сгъваема носилка "столче". Закрепва се на подходящо и лесно достъпно място.
7.3. Носилка “board type” за пациенти с травми на гръбначния стълб. Закрепва се на подходящо и лесно достъпно място. Носилката е снабдена с одобрен тип обезопасителни колани.

7.4. Електрическа, механична платформа /маса/. Платформата да осигурява движения в посока нагоре и надолу. Да е от неръждаема стомана, която да държи здраво най-широко разпространените модели носилки.
8. Аспирационна инсталация: (БДС EN ISO 10079-1, БДС EN ISO 10079-3:2014 или еквивалент)
8.1. Аспирационната инсталация трябва да осигурява вакуум с налягане минимум 65 кРа.

8.2. На подходящо място, в близост до основната носилка откъм страната на главата да е разположен извод за аспирация, снабден със съд от минимум един литър, както и с клапан за регулиране на налягането и манометър. Да е наличен на подходящо място превключвател за включване и изключване на аспирационната помпа.

9. Кислородна инсталация: (съобразена със стандарт БДС EN ISO 9170-1:2009 или еквивалент и глава 6,3,8 на стандарт БДС EN 1789:2007+A2:2014 или еквивалент)
9.1. Две бутилки за кислород, със спирателен кран, редуцир-вентил и манометър, с обем най-малко 10 литра всяка, подходящо закрепени към автомобила. Чрез редуцир-вентили и манометри, монтирани на бутилките се осигурява необходимото налягане в инсталацията и индикация за налягането в бутилките. Бутилките са свързани към кислородната инсталация на автомобила.
9.2. Два стандартни кислородни изхода трябва да бъдат поставени в близост до основната носилка откъм страната на главата като на едната е монтиран овлажнител и дебитомер с максимален дебит не по-малко от 15 литра / минута.

Две подвижни бутилки за кислород (свързани с изходите) с регулатор, овлажнител и дебитомер.
9.3. Бутилките трябва да могат да се монтират и демонтират без инструменти.
9.4. Медицинският/Санитарният отсек трябва да бъде тапициран с материя, която да бъде устойчива на механични и химични повреди, както и да позволява лесно почистване чрез използуване на течни миещи препарати. Съгласно ISO 3795 или еквивалент степента на горене на всички материали от интериора трябва при тестване да бъде по-малка от 100 мм/мин. Всички съоръжения/инсталации в отсека за пациенти с височина над 700 мм не трябва да имат външни остри ръбове и трябва да завършват със заоблени краища. При нормална употреба, радиусът на извивката на външни ръбове, които могат да влязат в контакт с ръцете, краката, главата и т.н. трябва да бъде не по-малък от 2,5 мм освен ако изпъкването е по-малко от 3,2 мм измерено от панела. В този случай минималният радиус на извивката не се прилага, ако ръбовете са заоблени и извивката не е по-голяма от половината от ширината й. Ръбовете на повърхностите трябва да са слепени по начин, който не позволява инфилтриране на течности. /Остър външен ръб се определя като ръб от твърд материал, чийто радиус на извивка е по-малък от 2,5 мм в радиус/. 
9.5. Подовото покритие трябва да осигурява адекватно сцепление за обслужващия, включително при влажна повърхност; подовото покритие трябва да е трайно и лесно за почистване. Ако подът не позволява оттичане на течности, трябва да се осигурят един или два дренажа. Подовото покритие трябва да бъде постоянно и да покрива цялата дължина и ширина на помещението; то трябва да бъде без шевове, едно парче, не по-тънко 1,5 мм. Покритието трябва да бъде най-малко на 75 мм плътно върху стените, като краят е антикорозионен и плътно прилепен за стените.
9.6. В Санитарния /Медицински/ отсек в близост до поставките за оборудване трябва да бъдат монтирани минимум четири 12V контакта за захранване на медицинското оборудване и минимум още три 220 V стенни контакта тип „Шуко”. Контактите на електрическите системи с различен волтаж следва да бъдат различни, така че да не се допуска погрешно включване на уредите. 12V DC захранващи куплунзи трябва да съответстват на стандарта на куплунга за захранване на електрическата запалка.
9.7. Шкафчета, с общ обем най-малко 145 литра и поставки подходящи за медицинска апаратура, медикаменти и консумативи са разположени на подходящо място така, че да са лесно достъпни при манипулирането на пациент лежащ върху носилката.  Шкафчетата да са защитени от самоотваряне; да имат подходящи заключалки на вратите, които се отварят нагоре така, че да могат да се застопоряват в отворено положение. Шкафчето с медикаменти се заключва.

10. Двигател:
10.1. Четиритактов, четири цилиндров дизелов двигател;
10.2. Мощност на двигателя не по-малка от 90 kW;
10.3.  Екологична норма не по-ниско от Евро 5.
11. Кормилно управление:

11.1. Разположено от лявата страна на автомобила кормилно колело със  сервоусилвател.

12. Задвижване и скоростна кутия:

12.1. Задвижване 4 х 4; 
12.2. Механична скоростна кутия.
13. Спирачна система:

13.1. Независима двукръгова, със сервоусилвател;
13.2. Предни дискови спирачки. Задни дискови или барабанни спирачки;
13.3. Антиблокираща спирачна система ABS; Електронна стабилизираща програма ESP.
14. Гуми:

14.1. Радиални, безкамерни – с размер на джантите не по-малък от 15 цола. Точният размер на гумите да бъде в съответствие със  спецификацията на производителя.
14.2. Резервно колело с нормален размер, монтирано фабрично на лесно достъпно място.

15. Електрическа инсталация:

15.1. Електрическата инсталация трябва да отговаря на тези клаузи от IEC 60364-7-708 или еквивалент, които са приложими за линейки. (Позоваването на IEC 60364-7-708 не е приложимо към оригиналното електрическо оборудване, което вече е покрито от типовото одобрение на базовия модел)
15.2. Акумулаторната батерията и алтернаторът отговарят на изискванията на т. 4.3.3 от БДС ЕN 1789:2007+A2:2014 или еквивалент. Акумулаторна батерия и алтернатор за санитарен автомобил тип С.
15.3. Два вградени инвертора за медицинския отсек ~ 220V/50Hz AC до 12V DC и 12V DC до ~220V/50Hz AC, всеки по 1000 W.
15.4. Водоустойчив контакт 220 V. 
16. Специална сигнализация:
16.1. Въртящи се сини сигнални лампи -  поставени на покрива на линейката;
16.2. Две сини допълнителни фарчета - Трябва да бъдат инсталирани отпред на бронята на колата и да излъчват импулсна /мигаща/ светлина;
16.3. Два халогенни фара против мъгла /под стандартните/;
16.4. Два халогенни фара разположени над шофьорската кабина, в предната част на автомобила;
16.5. Две мигащи оранжеви светлини - намират се в задната част на покрива на колата;
16.6. Сирена - битонална, електромагнитна с минимална мощност - 50 W.

17. Друга окомплектовка:

17.1. Обезопасителни триъгълници - 2 бр., аптечка, пожарогасител и светлоотразителна жилетка – съгласно закона за движение по пътищата;
17.2. 220 V кабел с дължина над 20 м за включване на автомобила към мрежата;
17.3. Комплект ключове, комплект инструменти за смяна на колелата и др. съгласно изискванията на производителя, като достъпа до тях е осигурен извън санитарното отделение;
17.4. Въже за теглене.

18. Автомобилът трябва да бъде снабден с документация на български език - наръчник за техническа поддръжка, наръчник за експлоатация, опис на оборудването на автомобила, сертификат за кислородните бутилки.

19. Гаранционният срок на санитарния автомобил /линейка/ – не по-малко от 60 месеца или 100 000 км пробег.

20.Година на производство: не по-рано от 2014 година.

21. Снимков материал – следва да се приложи снимков материал на:

20.1. Предна, задна, лява и дясна страни; 


20.2. На шофьорска кабина;


20.3. На санитарния отсек.
Забележка: 
· Санитарния автомобил (линейка) следва да е окомплектована с всички необходими документи за регистрация пред КАТ.

· Навсякъде в техническата спецификация, където се посочва конкретен модел, източник, процес, търговска марка, патент, тип, сертификат, произход или производство, което би довело до облагодетелстването или елиминирането на определени лица или продукти, да се чете и разбира „или еквивалент”.

Изготвил:…………/п/…………….

/инж. Асен Хаджиев – 

зам.-кмет на община Крумовград/

Настоящият документ е създаден в рамките на проект „Политики за подобряване достъпа до здравно обслужване в отдалечени райони”/„Policies for Enhancing Access to Health Services in Deprived Areas”, акроним: „Здрава община”/acronym „The Healthy Municipality”, който се осъществява с финансовата подкрепа на програмата за сътрудничество INTERREG V-A Гърция-България 2014-2020, съфинансирана от Европейския съюз чрез Европейския фонд за регионално развитие и от националните фондове на страните участващи в програмата Гърция - България. Отговорността за съдържанието на документа се носи от Община Крумовград и при никакви обстоятелства не може да се счита, че този документ отразява официалното становище на Европейския съюз и Управляващия орган.

